Czterej pancerni i pies

Czterej pancerni i pies (på norsk «Fire pansersoldater og en hund») er en polsk dramaserie som gikk på Telewizja Polska fra 1966 til 1970. Serien var lagt til andre verdenskrig og handlet om fire heltemodige kamerater på en stridsvogn. Serien var basert på ei bok av Janusz Przymanowski med samme navn. 

Handling og utbredelse
Historiene i serien skal foregå mellom 1944 og 1945, og handler om fire heltemodige kamerater på en stridsvogn, nemlig skytteren «Jan Kos» («Janek»), laderen «Gustaw Jeleń» («Gustlik»), vognføreren «Grigorij Saakaszwili» («Grześ»), vognkommandøren og meteorologen «Olgierd Jarosz», deres hund «Szarik» og seinere den lystige «Tomasz Czereśniak» («Tomek»). Tanksen er av typen T-34, er påmalt RUDY («rødtopp»), har nummer 102 og inngår i Polens 1. armé.

«Fire pansersoldater og en hund» behandlet den traumatiske krigshistorien på en uvanlig lett og underholdende måte, og selv om serien, som boka, inneholder tydelig propaganda for Sovjetunionen, russerne og Den røde armé, ble den raskt svært populær. TV-serien gikk fast hvert år i polsk fjernsyn fram til 1989, seinere i reprise med lengre opphold, og regnes som en kultserie i Polen i dag.

Serien var også en publikumssuksess i Øst-Tyskland (DDR) og Sovjetunionen. Den ble dessuten vist i Ungarn, Tsjekkoslovakia og Finland.  

Referanser

 Eksterne lenker 

Kategori:Dramaproduksjoner på TV om andre verdenskrig
Kategori:Polske TV-produksjoner
Kategori:Polske TV-produksjoner fra 1960-årene
Kategori:Polske TV-produksjoner fra 1970-årene
Kategori:TV-produksjoner på Telewizja Polska